Camptorhinus

Camptorhinus er en slekt av snutebiller (Curculionidae) som lever på busker og trær. De er små, korte og høyr hvelvede, og kroppen er dekket av skjell i ulike farger, noen av disse er som oftest oppstående og hårlignende og gir billene et "bustete" utseende. Snuten er lang, men den holdes vanligvis bakoverbøyd slik at den ikke er synlig ovenfra. Navnet Cryptorhynchus betyr "skjult snute".

Utseende 
Små (gjerne 2 – 6 mm), korte, høyt hvelvede biller, gråbrunlige og matte med mønster dannet av lyse skjell. Kroppen er vanligvis helt dekket av skjell, noen av dem gjerne oppstående og hårlignende. Hodet er temmelig lite, fasettøynene er forholdsvis store og flate. Snuten er middels lang og tynn og holdes vanligvis bakoverbøyd slik at den ikke er synlig ovenfra. Den kan foldes inn i en fure mellom framhoftene som ender i en kopplignende grop på mellombrystet (mesosternum). Antennene er festet rundt midten av snuten. Brystskjoldet (pronotum) er bredere enn langt, men tydelig smalere enn dekkvingene. Sidene er avrundede. Det har ofte markerte knøler på sidene. Dekkvingene er ovale hos de fleste, men parallellsidige hos noen av de større artene. De har mer eller mindre markerte skuldre og ofte rekker av oppstående skjell. Beina er kraftige og forholdsvis lange, lårene er vanligvis utannede, men kan ha en tann på undersiden. Leggene (tibiae) ender i en krok (uncus). Føttene er nokså korte og kan foldes tilbake mot leggen.

Levevis 
Tresnutebillene lever på ulike slags busker og trær, der de voksne billene gjerne gnager på bladene. De er sjelden spesielt tallrike og er ikke regnet som skadedyr.

Utbredelse 
Slekten er vidt utbredt i den Gamle verden.

Systematisk inndeling

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien snutebiller, Curculionoidea Latreille, 1802
 Familien snutebiller, Curculionidae Latreille, 1802
 Underfamilien tresnutebiller, Cryptorhynchinae Schönherr, 1825
 Stammen Camptorhinini Lacordaire, 1866
 Slekten Camptorhinus Schönherr, 1825 – 19 arter, to arter i Europa
 Camptorhinus brullei Boheman, 1837
 Camptorhinus conradti Hustache, 1932
 Camptorhinus dorsalis Boisduval, 1835
 Camptorhinus dorsonigritus Morimoto
 Camptorhinus ephippiger Boheman, 1837
 Camptorhinus granulipennis Pajni & Arya, 1984
 Camptorhinus inornatus Lea, 1913
 Camptorhinus kurosawai Morimoto
 Camptorhinus lineatocollis Dejean, 1835
 Camptorhinus lyratus Marshall, 1958
 Camptorhinus pentagon Marshall, 1958
 Camptorhinus pilipes (J.C.Fabricius, 1802)
 Camptorhinus porcatus (J.C.Fabricius, 1802)
 Camptorhinus pusillus Hustache, 1939
 Camptorhinus simplex Seidlitz, 1867
 Camptorhinus statua Schoenherr, 1837
 Camptorhinus tibialis (A.Sparrman, 1785)
 Camptorhinus tuberculoscutellaris Pajni & Arya, 1984
 Camptorhinus tubulatus Say, 1831

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Alonso-Zarasaga (red.), 2004 : Fauna Europaea, Curculionoidea. Utbredelsesdatabase over Europeiske dyr. 
 Stüben, P.E. Illustrated Up-to-date Catalogue of Westpalearctic Cryptorhynchinae.

Eksterne lenker 

 

Snutebiller
Biller formelt beskrevet i 1825
Dyr formelt beskrevet av Carl Johan Schönherr